
Ostja kinnitamine 

(Narva, Päikese tn 16)

1. Asjaolud ja menetluse käik

Vastavalt Narva Linnavalitsuse 28.05.2014 korraldusele nr 562-k „Kinnistute võõrandamine suulisel avalikul enampakkumisel (Narva, Päikese tn 16)“ kuulutas Narva Linna Arenduse ja Ökonoomika Amet välja suulise avaliku enampakkumise alljärgneva linnavara võõrandamiseks:

· kinnistu aadressil Päikese tn 16, Narva, mis on koormatud 13.12.2007 hoonestusõiguse müügilepingu, lepingu muutmise lepingu ja asjaõiguslepingu (Narva notar Tatjana Boitsova ametitoimingute raamatu registri number 12762) alusel hoonestusõigusega OÜ Imege Grupp kasuks, katastritunnus 51104:002:0071, maa sihtotstarve – elamumaa 100%, pindala 2 916,0 m2, bilansiline maksumus 3 751,61 eurot, alghinnaga 20 000,0 eurot, enampakkumise osavõtutasu 200 eurot ja tagatisraha 1 750 eurot. 

Linnavara võõrandamise kuulutused avaldati ajalehtedes Äripäev, Gorod, Ametlikes Teadaannetes ning internetis Narva linna kodulehel. Suuline enampakkumine toimus 01. juulil 2014. a kell 11.00 aadressil: Peetri plats 3, Narvas. 
Suulise enampakkumise tulemuste põhjal (01.07.2014 avaliku  enampakkumise protokoll  nr 2) omandas müügilepingu sõlmimise õiguse järgmine isik:

	Jrk nr
	Linnavara nimetus
	Müügihind eurodes
	Müügilepingu

sõlmimise õiguse omandanud isiku nimi

	1
	Päikese tn 16
	20 000
	OÜ Callidus Builds (rg-kood 11523965),

juhatuse liige Irina Dmitrijeva, ik 44609253744


2. Õiguslikud alused

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” § 41 kohaselt võõrandamise korraldaja esitab enampakkumise võitja ja vastava protokolli kinnitamiseks linnavalituse istungile. Linnavalitsus kinnitab ostja 1 (ühe) kuu jooksul enampakkumise toimumise ajast oma õigusaktiga. Sellest tulenevalt esitab Narva Linna Arenduse ja Ökonoomika Amet Narva Linnavalitsusele kinnitamiseks 16.07.2014 linnavara suulise enampakkumise võitja (linnavara ostja).
3. Otsus

3.1. Kinnitada 01.07.2014 toimunud suulise enampakkumise tulemuste põhjal: 
3.1.1. OÜ Callidus Builds (rg-kood 11523965) – kinnistu aadressil Päikese tn 16, Narvas, katastritunnus 51104:002:0071, maa sihtotstarve – elamumaa 100%, pindala 2 916,0 m2,  mis on koormatud hoonestusõigusega OÜ Imege Grupp (rg-kood 11088340) kasuks tähtajaga 50 aastat, ostjaks hinnaga  20 000 (kakskümmend tuhat) eurot.
3.2. Müügileping sõlmitakse ühe kuu jooksul käesoleva korralduse jõustumise hetkest ning müügihind tasutakse enne müügilepingu sõlmimist.
3.3. Volitada linnapead Eduard East`i Narva linna nimel allkirjastama vastavad notariaalsed lepingud.
4. Rakendussätted

4.1. Narva Linna Arenduse ja Ökonoomika Ametil teha käesolev korraldus asjaosalisele teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev korraldus jõustub seaduses sätestatud korras.

